
מרכז חייק לאומנויות ביפו
שישי מוסיקלי - קלאסי פוגש עולם ואומן
שיח אמן – קונצרט – קפה ומאפה 
ניהול אומנותי והפקה מוסיקלית- חפצי זר אביב
הפקה – חן ירמיצקי, מרכז חייק לאומנויות.

סדרה אומנותית דו חודשית מפברואר- מאי (8 מפגשים החל מ 10:30 בבוקר)
מחיר מנוי לסדרה  600 שקלים, מחיר לכרטיס בודד -  90 שקלים בטל. 03-6816446
 הצעה ייחודית למי שאוהב/ת גם להתפנק בימי שישי בבוקר וגם לקבל ערך מוסף תרבותי: 
שילוב של יפו העתיקה, אמנות עכשווית ומוסיקה איכותית ומהנה בחבילה אחת.  (טקסט שיווקי פותח- שישולב בעיקר בהודעות לכתבי תיירות ומגזינים) 

מרכז חייק לאמנות עכשווית פותח את סדרת "שישי מוסיקלי - קלאסי פוגש עולם ואומן":   שמונה מפגשים דו-חודשיים ובהם טעימות תרבות אווריריות: מפגש עם אמן מוביל, שיאצור מיני תערוכה מיוחדת לסדרה, הפסקת קפה ומאפה וקונצרט של הרכב מוסיקלי נבחר היוצא מתוך הקלאסי לעולמות נוספים. 

כל זאת בחלל ייחודי, בעל תקרה גבוהה ואקוסטיקה טבעית הנמצא מאחורי דלתות עץ של בניין לשימור ברחוב לואי פסטר 4 ביפו. אותו הבניין בו שכן לפני שנים מרכז החוויה הישראלית. הקונצרטים יתקיימו בחלל התצוגה, שגם בו יתחלפו לאורך התקופה תערוכות. 


"יש לנו רצון להעניק תת חוויה תרבותית -  שלם שיהיה יותר מסך חלקיו", אומר חן ירמיצקי, מנהל מרכז חייק לאמנות עכשווית ויוזם הסדרה. כמנהלת המוסיקלית גייס, חן,  את חפציבה זר-אביב, מוסיקאית ואומנית חלילים בינלאומית, המנהלת סדרות ופסטיבלים מוזיקליים מצליחים בהרצליה וברחבי הארץ. חפצי, נרתמה לאתגר, ובמפגש עם החלל ועם תצוגת האמנות יצרה תמהיל אותו היא מתארת כ-"מוסיקה איכותית, אך גם קלילה עם דגש על הנוכחות הבימתית המוכחת של אמנים מהשורה הראשונה, ועל כך שהקהל יקבל חוויה איכותית מהנה ומתקשרת". 

מספר גלריות נרתמו ליזמה ורתמו את אמני הבית, שיציגו מיני-תערוכה וישוחחו על על דרך העבודה, ההשראה, אמנות היום ועוד האמנים הם: מישה רפופורט, יואב בן דב, דים יוז, חגי ארגוב, אליעז סלונים, ליהיא בן אבי, אורלי הומל וצחי קולב. 

*ההרכבים המוסיקליים שישתתפו הם: חפציבה זר-אביב, אמנית החלילים עם שתי נבלאיות בקונצרט "חלילים בקלאסיקה רומנטית", 4 עונות של ויולדי עם איליה קונובלוב - הכנר הראשי של התזמורת הפילהרמונית מלווה בתזמורת הפסטיבלים הירושלמית, הרכב סווינג צרפתי, נשות חווה- במוסיקת כלייזמר ונשמה, יותם כהן סולן האופרה הישראלית עם רביעיית המאסטר קוורטט, באלדי אולייר בצלילי גיטרה ספרדית, 
הרכב Bellamiya בקונצרט אופראי מחוייך  ואנסמבל הוירטואוזים של תל-אביב –מנגני התזמורת הפילהרמונית הישראלית.

"מרכז חייק לאמנות עכשווית, הוקם מתוך אהבה לאמנות והכרה בערכיה השונים. המרכז משמש אבן שואבת לאמנים צעירים ואמנים עכשוויים בשלבים שונים בחייהם האמנותיים", מסכם חן ירמיצקי. בעצמו מוסיקאי, שעסק רבות בסאונד. "אני מוצא שיש בחלל המיוחד, אקוסטיקה המזכירה קתדרלות וכנסיות, ואך טבעי שיתקיימו בו אירועים המשלבים מוסיקה. 

פירוט המפגשים 
12/2/10
שיח עם האמן מישה רפופורט
חפציבה - הדיווה בחליל- "נשים בקלאסיקה רומנטית"
אמנית החלילים הבינלאומית חפצי זר אביב –המביאה את החלילים לקדמת הבמה,  בליווי שתי נבלאיות סולניות ביצירות מכל התקופות: מבאך , ויוולדי, ביזה, סן סנס,  שירי עם ופולקלור אירי ועד שירים מהקלאסיקה העברית. קונצרט לאור נרות.
אולגה מויטליס – נבל , סוניטה סטניסלו- נבל .
26/2/10 
שיח עם האמן יואב בן דב 
ארבע  עונות מאת  ויוולדי איליה קונובלוב ותזמורת הפסטיבלים הירושלמית 
חתן פרסים בינלאומיים וכנר ראשון בכמה מהתזמורות המובילות בעולם – [התזמורת המלכותית האנגלית, והתזמורת הפילהרמונית הישראלית ]איליה קונובלוב מלווה באנסמבל  הפסטיבלים הירושלמי בניצוחו של ולדימיר ברשביץ' 
צ'מבלו - אלכסנדר רוזנבלט .
12/3/10
שיח עם האמן דים יוז
סווינג צועני- צרפתי בנגינה ובריקוד 
הסאונד הייחודי של סטפן גרַפֶּלי ודגַ'נגוֹ ריינהארדט, כוכבי הסווינג הצועני, שפרחו בפאריז של שנות העשרים והארבעים. תכנית של מוסיקה שסחפה את אירופה ואת העולם. בין הקטעים סיפור חייו של ריינהארדט ואנקדוטות משעשעות. לחגיגה מצטרף רקדן סטפס, כמו שהיה מקובל באותם זמנים.
אורן שגיא, קונטרבס, יעקב חוטר – גיטרה, אורי בן צבי - גיטרה 
פאוול לוין –כינור, רוני פרוינד – שירה וריקוד סטפס. 
 26/3/10  
	שיח עם האמן חגי ארגוב


נשות חווה –  מוסיקה כליזמר ונשמה
להקה של מוסיקאיות מקצועיות שייחודן בביצוע מוסיקת נשמה יהודית משולבת בעיטורים, מקצבים והרמוניות מעולמות אתניים אחרים הכוללים מזרחי, ג'אז, לטיני ועוד. המגע הנשי מודגש בהלחנה, בנגינה ובשירה.
הלהקה הופיעה בהצלחה גדולה בפסטיבלים רבים בישראל ובעולם (אירופה, אמריקה והמזרח הרחוק. 
אורית אורבך - קלרינט, דנה אביתר- קונטרבס, אורית דוקלר - קלידים, מיכל רהט – תופים.
9/4/10  
שיח עם האמן אליעז סלונים
יותם כהן ורביעיית המאסטר קוורטט
קונצרט חובק סגנונות בכיכובו של  זמר הטנור יותם כהן.  כהן הופיע בפסטיבלים ובבתי אופרה באיטליה, הולנד, הונגריה, גרמניה, וכמובן באופרה הישראלית החדשה. אליו חוברים להקת המאסטר קוורטט המתמחים במוסיקת פולקלור ובעיבודים פולקלוריים ללהיטים קלאסיים ידועים
בוריס קרלין – בלליקה, ולדימיר קונדרטייב – דומרה , ולדימיר זצ'ינסקי – גיטרה בס, יבגני מיכאלנקו – באיין 
23/4/10 
שיח עם האמנית ליהיא בן אבי
באלדי אולייר – המוסיקה של ספרד והפלמנקו
אמן הגיטרה הספרדית, נגן וירטואוז מלחין ומבצע של מוסיקת פלמנקו בעל סגנון ייחודי המחבר את מוזיקת הפלמנקו עם מוסיקה צוענית -רומנית בשילוב מוטיבים מזרחיים וים תיכוניים.
אולייר מגיש יצירות ועיבודים פרי עטו. 
אדם אולייר - גיטרה, ברק אולייר - גיטרה בס
7/5/10
שיח עם האמנית אורלי הומל
צלילים וחיוכים עם רביעיית Bellamiya ועוד
קטעי סולו, דואטים וטריו הומוריסטיים מאופרות ואופרטות, שעשועי פסנתר וקלרנית, שירים מתוך מחזות זמר אמריקניים ידועים, ושירים מבדרים בעברית, יידיש ורוסית.
הרביעייה מארחת את עם גלינה מלינסקי – סולנית האופרה הישראלית ומצטרפת למאיה  גוטמן - סולנית הפילהרמונית של באקו  וזמר הבס בריטון - עמירם זמני. 

גלינה מלינסקי –מצו סופרן, מאיה גוטמן- סופרן, עמירם זמני – בס בריטן, ולדימיר צ'נומורדיק- קלרניט, בלה שטיינבוק – פסנתר.
21/5/10
שיח עם האמן צחי קולב
אנסמבל  הוירטואוזים של תל אביב
הרכב של שישה נגנים סולנים מבין חברי התזמורת הפילהרמונית הישראלית בניהולו של הכנר והמלחין אלכסנדר פובולוצקי . האנסמבל הוציא אלבומים בינלאומיים ומוזמן להופיע בישראל ובעולם. בתוכנית מוסיקה קלאסית מכל הזמנים עם נגיעות ג'אז וטנגו:  באך, דבוז'אק, פגניני, סרסטה, ג'ופלין, גרשווין, פיאצולה, קרן ואחרים.
אלכסנדר פובולוצקי – ניהול , עיבודים וכינור, מריאנה פובולוצקי – כינור,יוג'ין פובולוצקי – כינור, ולדיסלב קרסנוב – ויולה ,  דמיטרי גולדרמן - צ'לו, עומרי וינברגר –בס. 

